da en da de da en en en da hu da nl da de nb hbs_lat en nl id da nl da de nb hbs_lat en nl en da de da en en en da hu en en da sv en fr en de en en en sv en en en da en da da da da da da da da da da da en da de da fr en tr de da et it da en de da et da nl de nb nl es en en da da da da da en en da de nl da en da nl da da da de en da de
Danske Skilte – Creative Circle
Se kategorier og indsend arbejde til CCA23
BOOK LAB / Jakob Engberg
Danske Skilte er en hyldest til håndlavede skilte. Den er designet for at besynge skilte, der er født med sjæl, og som tydeligt bærer præg af mennesket bag. Skilte, der er skabt på ambitionen om at give verden en varig skønhedsplet, er nu samlet i Danske Skilte.
Vi har designet bogen som en slags tidsløst tidsbillede. Fotografen Jon Nordstrøm har taget nye billeder til hele bogen, og har samtidig sikret, at det ikke ‘blot’ er blevet et øjebliksbillede. Billederne dokumentere ikke nutiden, men fortiden i nutiden. Bogen transcenderer tid og viser hvordan fortidens skilte gennem årtier har lånt sin ynde og værdighed  til os og vores omgivelser.
Bogen er opdelt i kapitler efter skrifttype. Der er skriveskrifter, Antikva, Sans Serif mm., og billederne af skilte er organiseret efter disse skrifttyper. Det giver skiltene mulighed for at blive blandet på tværs af tid og materiale, og at blive samlet på baggrund af skriftlig udformning. Om det er malet i hånden, bøjet i neon, hugget i granit eller formet i bronze  —  fællesskabet er skiltenes skriftlige udformning og skiltenes egenskab som håndlavede.
Billedsiden er suppleret af beretninger, interviews og små fortællinger fra danske skiltemalere, arkitekter, grafikere og skriftdesignere. Bo Linnemann, Trine Rask og Steen Ejlers er blandt bidragsyderne, og hensigten har været at skabe en bog og et sprog, hvis enkeltdele er ligeså forskellige som skiltene selv. De forskellige tekstlige plateauer binder fortællingen om et fag skabt af individuelle tænkere og tegnere sammen. “Danske Skilte” er en bog, der trækker i mange retninger, men som har en grundtone af fascination for godt design - både i form og i indhold.
I arbejdet med bogen satte vi os den ambition at skabe en bog om skilte, der selv effektivt er et skilt. Altså, at folk der køber bogen, samtidig får et lille kunstværk med hjem, som de selv kan stille op, som var det et skilt. Derfor er forsiden af bogen helt renset for andet end baggrund og skilt  —  mørkt, gråt lærred og en lille flig af et skilt i skriveskrift. Vi har kogt det helt ind til kernen, så bogen og bogens fortælling hænger sammen.
I et limiteret oplag har bogens forfatter (og praktiserende skiltemaler) Jakob Engberg håndmalet omslaget. Jakob har fortolket de tre forskellige alfabeter: Sans Serif, Skriveskrift og Moderne Antikva. Det er tre traditionelle danske skrifter, som er flittigt brugt af skiltemalere op gennem det 20. århundrede. Skrifterne er malet som ét unikt bogstav på hver bog med en sort, oliebaseret plakatfarve på guldpapir indlagt i bogens front.
Valget at guld og guldpapir går igen gennem bogen. Stofryggen og papiret som kapitelteksterne er skrevet på er gyldent og refererer til arbejdet med bladguld, der er en af skiltefagets absolutte grunddiscipliner. Et skilt lavet i bladguld er et emblem på, hvilken skønhed det håndlavede skilt bringer med sig. Derfor danner det naturligt rammen om designtilgangen til Danske Skilte.
Julien Desvaux de Marigny
Seneste nyt fra Creative Circle
Usædvanlig konkurrence: Film fra danske talenter kan ændre verden
Creative Circle lancerer ny film-konkurrence for unge
Lille Strandvej 9, st
© Creative Circle 2022 - Sidens indhold må ikke gengives uden forudgående samtykke.
Se kategorier og indsend arbejde til CCA23